Lantråd er titlen for formanden for Ålands regering, landskapsregeringen.  Ålands selvstyre Åland er et selvstyrende landskab i Finland. Ålands selvstyre giver Åland en vidtgående autonomi inden for Finland. Den lovgivende magt indehaves af det ålandske parlament, Ålands lagting. Lagtinget udnævner en regering, landskabsregeringen, hvor lantråden er formand (regeringschef). Den liberale Viveka Eriksson, som havde posten i 2007-2011, var den første kvinde på posten. Siden 22. november 2011 er Camilla Gunell Ålands lantråd. Hun er den første socialdemokrat på posten.  Regeringens navne Ved selvstyret oprettelse i 1922 stod lantråden i spidsen for landskabsnævnet (landskapsnämnden). I 1951 stiftede nævnet navn til Ålands landskabsstyrelse. Navnet Ålands landskapsregering blev indført den 1. juni 2004.